SCBAM ปันผล 2 กองทุนรวมกว่า 138 ลบ.
SCBAM ปันผล 2 กองทุนรวมกว่า 138 ลบ.
SCBAM ปันผล 2 กองทุนรวมกว่า 138 ลบ.
28 พ.ย. 2562

นายณรงค์ศักดิ์ ปลอดมีชัย ประธานเจ้าหน้าที่บริหาร บริษัทหลักทรัพย์จัดการกองทุน ไทยพาณิชย์ จำกัด หรือ บลจ.ไทยพาณิชย์ (SCBAM) เปิดเผยว่า บริษัทฯ เตรียมจ่ายเงินปันผลพร้อมกัน 2 กองทุน สำหรับกองทุนที่ลงทุนในหุ้นไทยและสินทรัพย์ทางเลือก รวมมูลค่ากว่า 138 ล้านบาท ให้กับผู้ถือหน่วยลงทุนในวันที่ 19 พฤศจิกายน 2562 นี้ ประกอบด้วยกองทุนที่ลงทุนในหุ้นไทย 1 กองทุน สำหรับผลการดำเนินงานระหว่างวันที่ 1 พฤษภาคม 2562 – วันที่ 31 ตุลาคม 2562 ได้แก่ กองทุนเปิดไทยพาณิชย์ หุ้นทุนปันผล (ชนิดจ่ายปันผล) (SCBDV) ในอัตรา 0.1200 บาทต่อหน่วย
นอกจากนี้ยังมีกองทุนสินทรัพย์ทางเลือกอีก 1 กองทุน ได้แก่ กองทุนเปิดไทยพาณิชย์ พร็อพเพอร์ตี้ แอนด์ อินฟราสตรัคเจอร์ เฟล็กซิเบิ้ล (ชนิดจ่ายเงินปันผล) (SCBPIND) สำหรับผลการดำเนินงานระหว่างวันที่ 1 สิงหาคม 2562 – วันที่ 31 ตุลาคม 2562 ในอัตรา 0.1356 บาทต่อหน่วย
ทั้งนี้ กองทุน SCBDV จัดเป็นกองทุน 5 ดาว จากมอร์นิ่งสตาร์ ประเภท Thailand Fund Equity Large-Cap (ณ วันที่ 30 กันยายน 2562) และมีผลดำเนินงานที่ดีมาอย่างต่อเนื่อง โดยตั้งแต่จัดตั้งกองทุนเมื่อวันที่ 16 กันยายน 2546 มีการจ่ายปันผลจำนวน 26 ครั้ง รวมจำนวนเงิน 18.0900 บาทต่อหน่วย เป็นกองทุนที่ลงทุนในหุ้นไทยที่มีนโยบายจ่ายปันผลอย่างสม่ำเสมอ ทั้งนี้ตั้งแต่ต้นปีจนถึงปัจจุบันมีผลการดำเนินงานอยู่ที่ 12.46% ต่อปี (ข้อมูล ณ วันที่ 12 พฤศจิกายน 2562)
ส่วนกองทุน SCBPIND นับตั้งแต่จัดตั้งกองทุนเมื่อวันที่ 21 สิงหาคม 2561 มีการจ่ายเงินปันผลจำนวน 4 ครั้ง รวม 0.6463 บาทต่อหน่วย และมีผลการดำเนินงานตั้งแต่ต้นปีจนถึงปัจจุบันอยู่ที่ 23.04% ต่อปี (ข้อมูล ณ วันที่ 12 พฤศจิกายน 2562) โดยกองทุนมีนโยบายลงทุนในหน่วยลงทุนประเภทกองทุนรวมอสังหาริมทรัพย์ (Property Fund) ทรัสต์เพื่อการลงทุนในอสังหาริมทรัพย์ (REITs) และกองทุนรวมโครงสร้างพื้นฐาน (Infrastructure Fund) ในตลาดหลักทรัพย์แห่งประเทศไทยและสิงค์โปร์ ซึ่งมีกระบวนการลงทุนโดยการคัดเลือกกองทุนรวมอสังหาริมทรัพย์ และ REITs ภายใต้กรอบการลงทุนคือ High Cash flow, High EPS Growth และ High Dividend Yield โดยมีสัดส่วนการลงทุนในตลาดไทยประมาณ 40% สิงคโปร์ประมาณ 50% และเงินฝากหรือสินทรัพย์อื่นอีกประมาณ 10% (ข้อมูล ณ วันที่ 31 ตุลาคม 2562)